18/03/2014 | Administración LocalMunicipal
Arteixo
Persoal
Convocatoria e bases específicas para a cobertura en propiedade de unha praza do posto de persoal laboral fixo de Monitor/a de cociña, polo procedemento de concurso-oposición

Dpto. de Persoal e RR. HH. É obxecto da presente a aprobación da Convocatoria unitaria e regulación das Bases especificas que, comprementarias á Convocatoria e Bases xerais de diversos procesos selectivos, aprobadas por Acordo de Xunta de Goberno de data 11 de decembro 2013, rexirán no proceso selectivo para a cobertura en propiedade, a través de procedemento de concurso-oposición, do posto de persoal laboral fixo de MONITOR/A DE COCIÑA, grupo profesional III do Convenio de persoal laboral do Concello de Arteixo (equiparado ao grupo C1, segundo clasificación do EBEP) correspondente á OEP 2012 e anteriores do Concelllo de Arteixo. Ademais dos requisitos establecidos con carácter xeral na Convocatoria e Bases xerais aprobadas por Xunta de Goberno de 11 de decembro, os aspirantes deberán acreditar o seguinte requisito de titulación: - Título de Bacharelato ou FP medio, correspondente ao grupo III ( grupo C1 segundo clasificación do EBEP) ou titulación equivalente ou superior na rama de Cociña, Hostelería, Dietética e Nutrición ou asimilados. Así mesmo, os/as aspirantes deberán acreditar, no prazo límite de presentación de instancias, estar en posesión do carné de manipulador de alimentos. De conformidade ao establecido polas Bases xerais, o prazo de presentación de instancias será de 20 días naturais, contados a partir do seguinte da publicación desta convocatoria específica no BOE. As tasas de dereitos de exame quedan establecidas en 19´61 euros, debendo adxuntarse á documentación requerida, a carta de pagamento destas tasas ou a acreditación de exención de pago das mesmas (certificado de minusvalía superior ao 33% ou certificado do Inem de desempregado de longa duración, isto é 12 meses coma demandante de emprego no periodo de 18 meses inmediatamente anterior á data de finalización do prazo de presentación de instancias) As formas e documentación necesaria para presentar a instancia están sinaladas nas Bases xerais antes referenciadas, de conformidade ao establecido polo art.38 e concordantes da Lei 30/92 de 26 de novembro. Este proceso selectivo, rexirase polas normas establecidas na Convocatoria e Bases xerais. O Proceso selectivo consistirá nun CONCURSO- OPOSICIÓN, conformada polas seguintes Fases e exercicios: FASE DE CONCURSO: de carácter non eliminatorio, a puntuación máxima total posible nesta fase será de 40 puntos, correspondentes ao 40% da puntuación total do proceso. A fase de concurso realizarase de conformidade ao seguinte BAREMO DE MÉRITOS: 5.1. A: MERITOS ACADÉMICOS: máximo do presente apartado 15 puntos, non sendo resultado da suma independente das puntuacións máximas parciais dos diferentes epígrafes descritos a continuación. Asi mesmo, cada mérito unicamente poderá ser valorado nun dos seguintes epígrafes: - Por titulación superior ao nivel establecido como requisito de acceso: * F. P superior en Hostelería, Cociña, Dietética e Nutrición: 5 puntos * Diplomatura ou grao universitario en Hostelería, Cociña, Dietética e Nutrición ou equivalente: 7 puntos - Por formación impartida por Administracións, sindicatos ou centros e entidades formativas homologadas, directamente relacionadas coas funcións de docencia propias do posto de traballo convocado: * por cada 20 horas acumuladas, 0´5 puntos ate un máximo de 10 puntos -Por formación impartida por Administracións, sindicatos ou centros e entidades formativas homologadas, relacionadas coa especialidade de cociña, hostelería, repostería e similares: * por cada 20 horas acumuladas, 0´5 puntos ate un máximo de 10 puntos - Por outra formación relacionada coa Administración pública: * por cada 20 horas acumuladas, 0´25 puntos ate un máximo de 5 puntos Incluirase neste apartado os cursos de lingua galega de nivel superior al CELGA III, do seguinte xeito: - Perfeccionamento ou equivalente: 0´75 puntos - Nivel medio de linguaxe administrativa: 1 punto - Nivel superior de linguaxe administratva: 1´25 puntos (Unicamente valorarase o curso de maior nivel e puntuación) - Por experiencia profesional na Administración pública como docente, en postos de igual ou similar categoría ao posto convocado: 1 punto por cada 6 meses acumulados ate un máximo de 20 puntos -Por outra experiencia profesional na rama profesional de cociña, repostería, hostelería ou similares na empresa privada: 0´25 puntos por cada 6 meses acumulados ate un máximo de 5 puntos.5.2 FASE DE OPOSICIÓN: 60 puntos máximo, correspondentes ao 60% do total do proceso selectivo. Á puntuación obtida por cada aspirante coa suma das puntuacións dos distintos exercicios desta Fase, se lle sumará a puntuación obtida na fase de concurso, sendo proposto para contratación o/a aspirante/s que acade a maior puntuación total en todo o proceso. A fase de oposición consistirá na realización dos seguintes EXERCICIOS, todos eles de carácter obrigatorio e eliminatorio: Consistirá na realización dun exercicio teórico consistente na exposición escrita dun mínimo de 10 preguntas relacionadas co temario xeral e específico anexo ás presentes bases (Anexo I). O Tribunal determinará a redacción das preguntas con carácter inmediatamente previo á realización do exercicio, debendo estar directamente relacionadas cun mínimo de 5 temas elexidos aleatoriamente de entre a totalidade dos temas que conforman o referido anexo I. A duración máxima para a realización deste exercicio será de 60 minutos, poidendo o Tribunal determinar tempos inferiores si así o estima convinte. Toda vez rematado o tempo de exame, o Tribunal poderá determinar a lectura do exercicio si así o estima convinte, quedando capacitado para realizar canta pregunta consideren en relación tanto á exposición escrita dos aspirantes como en relación ao temario anexo á convocatoria. A lectura do exercicio ningún caso poderá ser superior a 30 minutos para cada un dos aspirantes. No suposto de que algún aspirante non proceda á lectura, no suposto de que o tribunal determine a mesma, a cualificación do exercicio será directamente non apto, sen mais avaliación. O exercicio será cualificado de 0 a 20 puntos máximo, sendo necesario acadar unha puntuación de 10 puntos para o superar, dado o seu carácter eliminatorio. O segundo exercicio, igualmente de carácter obrigatorio e eliminatorio consistirá na realización dun suposto práctico ou dunha proba de capacitación eminentemente práctica, a criterio do Tribunal. A estes efectos, o suposto práctico consistirá na realiación por escrito da resolución dun/varios supostos prácticos relacionados directamente co temario específico anexo á presente e coas funcións propias do posto convocado. No caso de que o tribunal determine unha proba de capacitación, a mesma realizarase nas instalacións de cociña de titularidade municipal (aulas de cociña ou comedor asistido ) e versará igualmente sobre o temario específico e as funcións propias do posto convocado. En calquera dos casos, o exame práctico non terá unha duración superior a 120 minutos (2 horas) quedando o tribunal capacitado para determinar tempos inferiores de realización do mesmo. A puntuación deste exercicio será de 0 a 40 puntos, sendo necesario acadar unha puntuación de 20 puntos para o superar, dado o seu carácter eliminatorio. O exame de coñecemento de lingua galega, de caracter obrigatorio e eliminatorio, consistirá na traducción escrita dun texto facilitado polo Tribunal do castelán ao galego, nun tempo máximo de 30 minutos. O exercicio será cualificado como Apto/Non apto. Quedaran excluidos da obriga de realización deste exercicio, os aspirantes que acrediten estar en posesión do título de lingua galega correspondente ao nivel CELGA III. Os aspirantes serán convocados para realización de cada exercicio en chamamento único, procedéndose ao mesmo, salvo casos de forza maior debidamente acreditados e apreciados discrecionalmente polos membros do tribunal. O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos. De conformidade ao establecido na Convocatoria e Bases xerais, a composición nominativa do Tribunal, como órgano seleccionador específico deste proceso selectivo, será publicado xunto coa listaxe definitiva de aspirantes admitidos e excluidos. Os membros do tribunal, titulares e suplentes, deberán presentar a súa abstención nos casos que establece o art.28 da lei 30/92 de 26 de novembro, poidendo ase mesmo os aspirantes solicitar a recusación destes, si concurresen as circunstancias determinadas polo artigo 29 da mesma lei. Ase mesmo, o Tribunal, poderá determinar a asistencia de cantos asesores considere oportunos, quenes actuarán con voz e sen voto e, ao igual que os restantes membros deste órgano seleccionador actuarán en nome e representación propia. Rexirase polo establecido nas Bases xerais. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicábel para o non previsto na presente convocatoria o Real Decreto 364/95 de 10 de marzo; a Lei 7/1985, de 2 de abril; o Real Decreto Lexislativo 781/1986, de 18 de abril, RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, Lei 13/2007 de modificación da Lei 4/1988 da Función pública de Galicia e demais concordantes. O/a aspirante, dende a súa contratación, quedará obrigado a utilizar os medios que para o exercicio das súas funcións poña á súa disposición o Concello.1.- A Constitución Española de 1978. Dereitos e deberes fundamentais dos cidadáns 2.- A Coroa: As funcións do Rei. O refrendo. As Cortes xerais: composición, atribucións e funcionamento. Aspectos básicos do proceso de elaboración e aprobación das leis. O Poder xudicial.3.- O Goberno e a Administración. Goberno e Cortes xerais. Designación, duración e responsabilidade do Goberno 4.-A organización territorial do Estado. As comunidades autónomas, sistema de distribución competencial. O Estatuto de Autonomía de Galiza. As institucions da CC. AA.: O Parlamento. O Valedor do Pobo. O Tribunal de Contas.5.- O acto administrativo: Concepto, clases e elementos. Nulidade e anulidade. A revisión de actos. A revogación de actos. A rectificación de erros materiais ou de feito. A eficacia dos actos administrativos. Notificación dos actos. Publicación das disposicións xerais e actos administrativos.6.- Os recursos administrativos: principios xerais. Actos susceptibles de recursos administrativos. Clases de recursos: tramitación, prazos e efectos do silencio.7.- Procedemento administrativo (I): natureza e fins. Regulamentación legal. Principios xerais de procedimento administrativo. Os interesados no procedimento administrativo. Dereitos dos cidadáns, en particular, acceso ós rexistros e arquivos.8.- Procedimento administrativo (II): Termos e prazos. Iniciación, ordenación e instrucción. Participación dos interesados. Terminación do procedimento: A resolución. Terminación convencional. Outros modos de terminación: desestimento, renuncia e caducidade. O silencio administrativo.9. O rexime local. Entidades que integran a administración local. Marco competencial 10.- O Concello. Competencias municipais. Organización municipal, órganos necesarios e complementarios. O Alcalde: atribucións. O Pleno: composición e atribucións. Os Tenentes de Alcalde e os Concelleiros: competencias e atribucións.11.- Xuntas de Goberno. Comisións informativas e outros órganos colexiados na Administración Local.12.- A potestade Regulamentaria das Entidades Locais. As Ordenanzas e Regulamentos. Os bandos 13.- Facendas Locais. Clasificación de ingresos e gastos. Estructura do Orzamento municipal. Procedimento de aprobación e modificación do Orzamento municipal 14.- Rexime xurídico dos contratos das administracions públicas. Tipos de contratos. Negocios excluidos. Principios da contratación do sector público.15.- Xeografía e Demografía de Arteixo. Situación, orografía, xeoloxía e hidroloxía. Vexetación, climatoloxía, división por parroquias. Historia de Arteixo. Patrimonio cultural e histórico. Arquitectura relixiosa, popular e civil.16.-Plan de igualdade de oportunidades do Concello de Arteixo (a disposición na web municipal no centro de Información á Muller) 17.- Lei 7/2007 de 13 abril, do Novo Estatuto do empregado público. Tipoloxía e organización do persoal público. Dereitos e deberes do persoal público. Situacións administrativas. Dereitos economicos e seguridade social. Réxime de incompatibilidades.18.- Prevención de riscos laborais: marco legal e desenvolvemento normativo da prevencion de riscos.1. Requisitos mínimos de espazos, instalación e equipamento para impartir o certificado de profesionalidade da especialidade formativa de cociña 2. O certificado de profesionalidade da especialidade formativa de cociña.3. Unidades de competencia no certificado de profesionalida na especialidad formativa de cociña 4. Departamento de cociña. Cociña industrial. A cociña e os seus anexos 5. Tipos de restaruración e a súas instalación 6. Sistema de análise de perigos e control de puntos críticos en un Centro de Hostalería 7. Definición, concepto básico de implantación e desenvolvemento do sistema de prevención nun centro de hostalaría 8. Contaminación dos alimentos. Perigos de transmisión alimentaría, a súa orixe 9. Prevención, tratamentos e eliminación de perigos de contaminación dos alimentos 10. Sistemas de conservación dos alimentos: Conservación e rexenaración dos alimentos, almacenamento de alimentos e envasado e etiquetado 11. A limpeza e desinfección: superficies de cociña, maquinaria e aparellos de cociña. Productos de limpeza e maquinaria utilizadas 12. Misión, obrigacións e atribucións do persoal de cociña segundo lexilación española 13. Terminoloxía culinaria 14. Tipos e técnicas de cocción e fritura 15. O asado e o estofado: tipos e técnica 16. Novas tecnoloxías na producción e distribución de comidas en colectividades 17. Dietas mais apropiadas na cociña 18. Normas de traballo e comportamento no departamento de cociña 19. Almacenamiento: productos perecedoiros, semiperecedoiros e non perecedoiros, normas de hixiene e estiba 20. Fondos de cociña. Salsas básicas e derivadas 21. Peixes e productos do mar: tipos y clasificación 22. Peixes e productos do mar: características, cortes e elaboración 23. Carnes. Clasificación e presentación no mercado 24. O empratado: dotación de materiais, medidas hixiénicas, temperaturas das comidas preparadas 25. Regulamento municipal do comedor asitido do centro de maiores “A Baiuca” Arteixo, 6 de marzo de 2014 ALCALDE-PRESIDENTE Por delegación, Decreto 989/2011 Asdo.: José María Sánchez Novo CONCELLEIRO DE PERSOAL E RR. HH.